Peter Jonas Collett
Store norske leksikon,Jus,Jurister
Peter Jonas Collett var en norsk jurist og litteraturkritiker; bror av Johan Christian Collett, far til Robert Collett, gift med Camilla Collett.
Han var professor i lovkyndighet ved Universitetet i Christiania fra 1848. Hans Forelæsninger over Familieretten (1859) er den eldste systematiske fremstilling i Norge av dette emne. Forelæsninger over Personretten kom ut i 1865–1866 i to bind.Han hadde sterke litterære interesser og leverte tallrike estetisk-kritiske bidrag, blant annet i Den Constitutionelle (1837–1840). Han stod Welhaven nær og kritiserte Wergeland. Men at han også kunne forstå sin motstanders geni, viser han i brev og dagbøker (Studenteraar, utgitt 1934). I kalenderen Ydale (1851) offentliggjorde han en samling Breve fra Rom. Les mer i Store norske leksikon Peter Jonas Collett i Norsk biografisk leksikon